OzLabs/hebrew-wiki-articles huggingface dataset:
ליפוט אראני

ליפוט אראני (במקור גולדמן, בהונגרית: Aranyi Lipót; מישקולץ, 20 בספטמבר, 1855<ref></ref> – בודפשט, ינואר 1945) היה עיתונאי יהודי-הונגרי, עורך עיתון. אראני וילדיו ניספו בשואה.

==קורות חיים==
ליפוט אראני נולד במשפחה יהודית כבנם של מוריץ אראני (1826–1886),<ref></ref> סוחר, ושל זאלי דיקמן (1826–1888)<ref></ref> לאחר סיום לימודיו בבית הספר, עבד כשוליית סוחר, ומשנת 1876 היה איש צוות פנימי של היומון בשם "מישקולץ" (Miskolcz) וכן כתב ליומונים פוליטיים בבודפשט. בשנת 1882 הפך לעורך מישקולץ. לאחר מכן הקים את כתב העת "ידיעון בורשוד-מישקולץ" (Borsod-Miskolczi Közlöny), כתב עת חברתי, כלכלי ושל ספרות יפה, שאראני היה העורך והמו"ל שלו (1883–1891). אחרי שעבר לבודפשט, כתב מאמרים וטורים עבור עיתונים רבים מאוד וביניהם: הפשטי נפלו (1892, 1895) ועבור "דפי הבירה" (Fővárosi Lapok). הוא כתב גם ב"אומה" (1892–1899), ב"העיתון ההונגרי" (Magyar Újság), ב"האומה ההונגרית" (Magyar Nemzet) (1899–1903) ומהקמת "העיתון" (Újság) בשנת 1903, הוא היה איש הצוות הפנימי הבכיר בעיתון, וניהל את "מדור בית המשפט" של העיתון. הוא היה חבר במערכת השבועון ההומוריסטי בורשסם ינקו. לקראת שנות סיום מלחמת העולם השנייה במהלך בדיקת מסמכים ברחוב על ידי הבריונים החהושים של מפלגת צלב החץ, אראני זוהה כיהודי ולעיני אשתו הוצא להורג במקום בירייה בשדרות סנט אישטוואן בבודפשט קרוב לדנובה.

== משפחתו ==
אשתו הראשונה הייתה מריה גאסר (1868–1901),<ref></ref> איתה התחתן ב-15 בנובמבר 1888 בקזינצברציקה.<ref></ref> אשתו נפטרה מדלקת ריאות בגיל שלושים ושלוש. הוא התחתן בשנית ב-28 באוקטובר 1902. אשתו השנייה הייתה קטלין ויינמן (1870–1964) <ref></ref> מורה מבבודפשט.<ref></ref>

ילדים (מאשתו הראשונה):
* גזה אראני (1895–1944)<ref></ref>
* מרתה אראני (1897–1945). <ref></ref> בעלה ארנה רושטה (מקודם: רייס) היה פקיד.

== לקריאה נוספת ==
* [http://mek.oszk.hu/00300/00355/html/ABC00003/00423.htm לקסיקון ביוגרפי הונגרי]. עורכת ראשית אגנש קניירש. 1967
* לקסיקון יהודי הונגרי. 1929. עורך ראשי פטר אויווארי. [http://mek.oszk.hu/04000/04093/html/0067.html ליפוט אראני]
* לקסיקון ביוגרפי הונגרי של Arcanum. [https://www.arcanum.com/hu/online-kiadvanyok/Lexikonok-magyar-eletrajzi-lexikon-7428D/a-a-744F8/aranyi-lipot-7469C/ ליפוט אראני]
* הספרייה הלאומית של ישראל. [https://www.nli.org.il/he/newspapers/egy/1896/09/18/01/article/5/?e=-------he-20--1--img-txIN%7ctxTI--------------1 מאת ליפוט אראני]
* [https://library.hungaricana.hu/en/view/BAZM_Sk_84/?query=lipót&pg=171&layout=s מאמר מפרי עטו בארכיב הדיגיטלי ההונגרי]

== הערות שוליים ==

קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:עיתונאים שנספו בשואה
קטגוריה:מישקולץ: אישים
קטגוריה:יהודים בשואה: הונגריה
קטגוריה:הונגרים שנולדו ב-1855
קטגוריה:הונגרים שנפטרו ב-1945
איליה בורודין

איליה אלכסנדרוביץ' בורודין (ברוסית: Илья Александрович Бородин; נולד ב-14 בפברואר 2003) הוא שחיין רוסי, הוא סגן אלוף עולם בבריכת 25 מטר (אבו דאבי 2021), אלוף אירופה (בודפשט 2021) ושיאן עולם לנוער במשחה ל-400 מטר מעורב אישי.

== ביוגרפיה ==
בורודין נולד וגדל בבריאנסק.

===2019===
====סגן אלוף אירופה (בריכת 25 מטר)====
באליפות אירופה (בריכת 25 מטר) שנערכה בלונדון בתחילת דצמבר 2019 זכה בורודין במדליית כסף במשחה ל-400 מטר מעורב אישי בשיא לאומי חדש של 4:03.65 דקות, אחרי מקס ליצ'פילד מהממלכה המאוחדת (4:01.36 דקות) ולפני בן ארצו דניל פסינקוב (4:04.98 דקות).

===2021===
====אלוף אירופה====
באליפות אירופה שנערכה בבודפשט, הונגריה במאי 2021 זכה בורודין במדליית זהב במשחה ל-400 מטר מעורב אישי בשיא עולם לנוער של 4:10.02 דקות, לפני אלברטו רזטי מאיטליה (4:11.17 דקות) ומקס ליצ'פילד (4:11.56 דקות).

בורודין החמיץ את אולימפיאדת טוקיו (2020) בגלל שהיה חיובי לCOVID-19.

== שיאים אישיים ==
===בריכה אולימפית===
* 200 מטר מעורב אישי: 1:58.00 דקות (2020)
* 400 מטר מעורב אישי: 4:10.02 דקות (2021)

===בריכת 25 מטר===
* 200 מטר מעורב אישי: 1:55.31 דקות (2020)
* 400 מטר מעורב אישי: 3:59.57 דקות (2021)

==ראו גם ==

== קישורים חיצוניים ==

קטגוריה:שחייני מעורב אישי
קטגוריה:אלופי אירופה בשחייה
קטגוריה:רוסים שנולדו ב-2003
משרד החוץ של האיטי

משרד החוץ של האיטי הוא משרד ממשלתי, האחראי על היחסים הבינלאומיים של האיטי. המשרד הוא חלק מהקבינט של האיטי. בראש המשרד עומד שר החוץ של האיטי.

== מבנה ==
במשרד יש מספר מחלקות ואגפים, ביניהם:
* לשכת הפרוטוקול, האחראית על טקסי המשרד ועל ייצוג הממשלה.<ref name=":0"></ref>
* המנהל לעניינים פוליטיים מרכז נתונים הנוגעים לפעילותן של ממשלות זרות, ובמיוחד אלה המקיימות יחסים דיפלומטיים עם האיטי. הוא מנתח את השאלות הפוליטיות שהוגשו למשרד החוץ ומפנה את תשומת לבו של השר לשאלות הדורשות זאת. המנהל לעניינים פוליטיים אחראי גם על מידע ויחסים עם העיתונות ועל הכנת והפצת העלון של משרד החוץ.<ref name=":0" />
* מנהל הקונגרסים והכנסים של המוסדות הבינלאומיים מרכז את הנתונים הנוגעים לפעילותם של ארגונים בינלאומיים. הוא אחראי האמנות וההסכמים עליהם חתומה האיטי, ואחראי לחתום על ההסכמים.<ref name=":0" />
* המחלקה ליחסים כלכליים ושיתוף פעולה אחראית לכל הנושאים הנוגעים למימון, כלכלה וסחר ביחסים עם מדינות העולם.<ref name=":0" />
* מנהלת קשרי התרבות אחראית לשאלות בעלות אופי תרבותי, אמנותי, מדעי, חינוכי וספורטיבי.<ref name=":0" />
* המנהל לעניינים קונסולריים אחראי על כל העניינים הקונסולריים. הוא עוסק בהנפקה וחידוש דרכונים דיפלומטיים.<ref name=":0" />
* המחלקה לענייני משפט אחראית לכל הנושאים המשפטיים ביחסים הבינלאומיים.<ref name=":0" />
* המחלקה המנהלית אחראית על ניהול הכספים של משרד החוץ, על הכנת התקציב ופיקוח על ביצועו. היא אחראית על בקרתם ומלאים של חומרים ואספקה, מטלטלין ונכסי מקרקעין. מחלקה זו אחראית גם על כוח אדם, שירותים חברתיים, הכשרה ופיתוח של עובדים ומנהלי שירותים מרכזיים וחיצוניים.<ref name=":0" />

==ראו גם==
* יחסי החוץ של האיטי
* נציגויות דיפלומטיות של האיטי בעולם

==קישורים חיצוניים==
* 

== הערות שוליים ==

קטגוריה:האיטי: יחסי חוץ
האיטי
רעידת האדמה בפורט-או-פרנס (1751)

רעידת האדמה בפורט-או-פרנס הייתה רעידת אדמה שהתרחשה בשעה 12:50 ב-21 בנובמבר 1751 בעיר פורט-או-פרנס, בירת האיטי.<ref></ref> רעידת האדמה התרחשה למשך דקה. לאחר רעידת האדמה, בין 22 בנובמבר ל-8 בדצמבר, רוב תושבי העיר התגוררו באוהלים, עקב התרסקות והתמוטטות הבתים והמבנים בעיר.<ref name=":0"></ref>

רעידת אדמה נוספת דווחה שהתרחשה באותו מקום ב-15 בספטמבר באותה השנה, ולא ברור האם שני הדיווחים מתייחסים לאותו אירוע או האם שיש ביניהם קשר.<ref name=":0" />

מאוחר יותר, סייסמולוגים שנשלחו לאזור, השוו את רעידת האדמה שהתרחשה בשנת 1751, לרעידת האדמה שהתרחשה בשנת 1910. שתי רעידות האדמה נעשו באותו המקום.<ref name=":0" />

== הערות שוליים ==

קטגוריה:1751
קטגוריה:האיטי: רעידות אדמה
המשרד למעמד וזכויות האישה של האיטי

המשרד למעמד וזכויות האישה (בצרפתית: Ministère à la Condition féminine et aux Droits des femmes; בראשי תיבות: MCFDF) הוא משרד ממשלתי בהאיטי שנוסד ב-8 בנובמבר 1994 במטרה לפעול למען שוויון בין גברים ונשים. שרת המשרד הנוכחית היא אוולין סנוויל.<ref name=":0"></ref>

== היסטוריה ==
המשרד נוסד כתוצאה מדרישות של נשים האיטי, ונוצר כחלק מעבודת ההכנה לוועידת הנשים העולמית של 1995. הוא הוקם על ידי צו ב-8 בנובמבר 1994 ואחראי על שני דברים: הגנת וקידום זכויות נשים וקידום ניתוחים מגדריים.

ליז-מארי דז'אן נבחרה לשרה הראשונה של המשרד.<ref></ref> השרה הנוכחית היא אוולין סנוויל.<ref name=":0" />

== מבנה ==
המשרד מורכב משני מבנים: שירותים מרכזיים ושירותים מבוזרים.

במבנה לשירותים מרכזיים יש את מזכירות השר, קבינט השר, המנהל הכללי וההנהלה.

==ראו גם==
* ליגת הנשים לפעולה חברתית
* סולידריות נשות האיטי
* מעמד האישה בהאיטי

== הערות שוליים ==

קטגוריה:משרדי נשים ונוער
קטגוריה:האיטי: פוליטיקה
קטגוריה:מעמד האישה
קטגוריה:נשים בהאיטי
Real Men Don't Eat Quiche

Real Men Don't Eat Quiche - A Guidebook to All That Is Truly Masculine הוא רב-מכר שנון הכולל סטריאוטיפים של גבריות מאת התסריטאי וההומוריסט האמריקאי ברוס פיירשטיין וכולל איורים פרי יצירתו של . הספר יצא לאור בשנת 1982 בארצות הברית ().<ref></ref>

כותרת הספר רומזת לאסוציאציות המגדריות של קיש שזוהה כמאכל "נשי" בתרבות האמריקאית, הגורמת לגברים להימנע מכך.<ref></ref> כדי לזכות בפרסום בחינם, הוצאת הספרים שלחה עותקים של הספר לאנשי רדיו ולבעלי טור בעיתונים, וההגדרות השנונות "גברים אמיתיים לא ..." צוטטו בהרחבה. מאזינים וקוראים קנו את הספר לקבלת הגדרות נוספות.<ref></ref>

הספר הופיע ברשימת רבי המכר של הניו יורק טיימס<ref></ref> במשך 55 שבועות ונמכר ביותר מ־1.6 מיליון עותקים.<ref></ref> עיבוד אוסטרלי מאת אלכס בוזו התפרסם מאוחר יותר באותה השנה.

== הערות שוליים ==
תמר רותם

תמר רותם (נולדה ב-10 בינואר 1965) היא עיתונאית, סופרת, מבקרת ספרות ועורכת ישראלית.

==ביוגרפיה==
נולדה בחיפה וגדלה בבני ברק, בת למשפחה חרדית בת 7 ילדים. אמה היא הסופרת יהודית רותם. בוגרת סמינר בית יעקב ע"ש שצ'רנסקי בתל אביב. בוגרת תואר ראשון בספרות ובבלשנות אנגלית באוניברסיטת בר-אילן, בוגרת תוכנית העמיתים של עלמא בית לתרבות עברית. ב-2022 זכתה בפרס שר התרבות לסופרים בראשית דרכם על ספרה "מעבר לים" (שוקן). 

ב-1996 החלה לכתוב במקומון "צומת השרון" של רשת שוקן וערכה את מגזין הפנאי שלו. ב-1997 החלה לעבוד בעיתון "הארץ", כעורכת-משכתבת ולכתוב מדור חינוך. מראשית שנות ה-2000 סיקרה את החברה החרדית בעיתון "הארץ" והתמקדה בין השאר בתהליכי שינוי בחברה זו ובמתח בין הקצנה לפתיחות, שמרנות ומודרניות. הפנתה זרקור לבעיות החברה החרדית, העוני, מצוקת הדיור, הנשירה, האפליה כלפי ספרדים, מצוקות הנשים החרדיות, אלימות נגד נשים ומסורבות גט. התמחתה בקבוצות חרדיות קיצוניות. חתומה, בין היתר, על גילוי נשות הטליבאן. מנגד ליוותה מקרוב את מהפכת ההתמקצעות וההשכלה בציבור החרדי ואת היציאה בשאלה של יחידים ומשפחות. בשנים אלה כתבה גם כתבות מגזין ופרסמה ראיונות ומאמרי דעה. ב-2013–2015 הייתה כתבת התרבות של מוסף גלריה וסיקרה תיאטרון ומחול וכן כתבה ביקורות ספרות.

ב-2015, השתתפה בסרט "גרסה דינקותא" של אחותה נועה רוט, יוצרת קולנוע דוקומנטרי, על סיפור משפחתה. הסרט התחרה בפסטיבל דוקאביב.

מאז 2016 היא כתבת עצמאית, כותבת ועורכת ספרים, מפרסמת ביקורות ספרות במוסף ספרים בהארץ וכן כותבת פרוזה.

ב-2021 ראה אור ספרה הראשון, "מעבר לים" שראה אור בהוצאת שוקן. הרומן - המבוסס על מכתבים משפחתיים ומסמכים רבים - מספר על חמש שנים שבהן עשה האמן נחום גוטמן בבירות האמנות הסוערות של אירופה בראשית שנות ה-20 של המאה העשרים ומשרטט את דיוקן האמן כאיש צעיר. בתחקיר טקסטואלי ראשון מסוגו חשפה לראשונה את דמותה של פ"פ, הלוא היא פרידה פליגלמן, אהובתו של גוטמן שהייתה אנתרופולוגית וסופרג'יסטית פורצת דרך. הצעירה האמריקאית היהודייה שגוטמן קשר עמה את חייו באותן שנים מאירה את דמותו של האמן באור חדש. 

==חיים אישיים==
מתגוררת בתל אביב-יפו, אם לשניים.

==קישורים חיצוניים==

* 
* [https://www.schocken.co.il/Book/מעבר%20לים.aspx?name=מעבר%20לים&code=40-10595&adscale=1&utm_campaign=adscale_10828078270&utm_source=adscale_google&utm_medium=Ads&utm_campaign_name=SmartShopping_IL_V2+%5BGoogle+Shopping%5D+%28Google%29 תמר רותם באתר של הוצאת שוקן]
* [https://glz.co.il/גלצ/תוכניות/ספרים-רבותיי-ספרים/ספרים-רבותיי-ספרים21-05-2021-1701 ראיון בתוכנית "ספרים רבותי ספרים" באתר האינטרנט של גלי צה"ל]

==הערות שוליים==

קטגוריה:תל אביב-יפו: אישים
קטגוריה:עיתונאיות כותבות עברית
קטגוריה:עיתונאים כותבי עברית
קטגוריה:עיתונאיות ישראליות
קטגוריה:עיתונאים ישראלים
קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:עורכות ספרותיות ישראליות
קטגוריה:עורכים ספרותיים ישראלים
קטגוריה:סגל הארץ
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:ישראליות שנולדו ב-1965
קטגוריה:ישראלים שנולדו ב-1965
היפורתודוס מיסטקינוס

היפורתודוס מיסטקינוס (שם מדעי: Hyporthodus mystacinus) הוא מין של דג גרם ממשפחת הדקריים ותת-משפחת הדקרים. הוא מצוי בטבע במערב האוקיינוס האטלנטי וגם במזרח האוקיינוס השקט. זהו מין השוכן בעומקים של 100 עד 400 מטר מתחת פני הים.

דקר זה יכול להגיע לאורך של 160 ס"מ לזכרים ו-100 ס"מ לנקבות ויכול להגיע למשקל מרבי של 107 ק"ג. הדג בעל גוף עגלגל עם ראש גדול ושרירי בעל לסתות בולטות, מעט מופנות מטה והוא בעל עיניים קטנות. סנפיר הגב מכיל רעמת סנפיר פרוקה נמוכה וסנפירי השת גבוהים יותר וקרובים לזנב השרירי והמעוגל. הדקר בעל גוני חום-שוקולד עם פסים בהירים לרוחבו והצעירים כהים יותר ובעלי פס שחור לצד הזנב. הזכרים מעט יותר גדולים מהנקבות.

הדקר מצוי בטבע לאורך מערב האוקיינוס האטלנטי בין קרוליינה הצפונית ודרומה לפלורידה, מפרץ מקסיקו והים הקריבי שלחופי איי בהאמה וברמודה ודרומה עד לריו דה ז'ניירו בברזיל. הוא נפוץ גם במזרח האוקיינוס השקט לחופי אקוודור ואי הקוקוס שבקוסטה ריקה ואף באיי גלאפגוס.

מין זה שוכן לרוב לאורך המדפים היבשתיים של אמריקה והוא ניזון מדיונונים, דגים אחרים וסרטנים. הוא לא נידוג באופן מסחרי מאחר שהוא מצוי בעומק רב יחסית לדקרים אחרים.

==קישורים חיצוניים==

== הערות שוליים ==

קטגוריה:טקסונים שתוארו בידי פיליפ פואיי
קטגוריה:דקרים
קטגוריה:מגה-פאונה של האוקיינוס האטלנטי
קטגוריה:מגה-פאונה של האוקיינוס השקט
קטגוריה:דגי הים הקריבי
קטגוריה:אמריקה הדרומית: דגי ים
קטגוריה:בעלי חיים שתוארו ב-1852
היפורתודוס ספטמפסכיאטוס

היפורתודוס ספטמפסכיאטוס (שם מדעי: Hyporthodus septemfasciatus) הוא מין של דג גרם ממשפחת הדקריים ותת-משפחת הדקרים, המצוי בטבע במזרח האוקיינוס השקט שלחופי סין, הונג קונג, טאיוואן, קוריאה ויפן וייתכן שאף במערב אוסטרליה כשתצפיות מאזורים מערביים יותר נובעים מטעות בזיהוי. הוא שייך לסוג היפורתודוס אך חלק מהחוקרים רואים בו בן לסוג דקר.

מין זה יכול להגיע לאורך 155 ס"מ ולמשקל של 62.8 ק"ג אך לרוב אינו עולה על אורך של 1 מטר. הוא בעל גוף עגלגל עם גוף חום ועליו פסים כהים לאורכו, הראש רחב עם לסתות גדולות ובולטות המותאמות לבליעת טרף גדול והסנפירים קצרים אך רחבים ומעוגלים בצורתם. הסנפירים כהים יחסית בקצוות.

הוא מצוי לאורך מזרח האוקיינוס השקט סביב שוניות אלמוגים בעומק של 5 עד 30 מטרים ומחפש מזון של דגים אחרים וסרטנים. לאורך חופי יפן המין נידוג למאכל במגוון מאכלים של המטבח היפני. למרות זאת האוכלוסיות שלו אינם בסכנת הכחדה.

==קישורים חיצוניים==

== הערות שוליים ==

קטגוריה:דקרים
קטגוריה:מגה-פאונה של האוקיינוס השקט
קטגוריה:בעלי חיים שתוארו ב-1793
תלי דלת

תלי דלת "נא לא להפריע" ("Do not disturb") על [[ידית דלת בבית מלון.]]
תְּלִי דלת (באנגלית: Door hanger) הוא שלט מפלסטיק או מקרטון, בדרך כלל מלבני, שנתלה על ידית דלת. לפעמים, משתמשים בהם להפצת פרסומת מודפסת לבתי מגורים. שלטים אלו נראים, לעיתים קרובות, בבתי מלון ובמקומות לינה אחרים כאמצעי לתקשר עם צוות התחזוקה והניקיון של אותו מקום לינה.

== שימושים ==
מקום נפוץ אחד שבו משתמשים בשלטי "נא לא להפריע" ("Do not disturb") הוא במקומות הלינה. האורחים יכולים להציב את השלט על הדלת, על מנת ליידע את הצוות של מקום הלינה, שיש לכבד את פרטיותם של האורחים, ולא להיכנס לחדר.<ref></ref> ישנם מקומות לינה שמספקים גם שלטי "נא לסדר את החדר" ("make up room"), שבעצם מספקים את ההוראות ההפוכות של שלט "נא לא להפריע" ("Do not disturb").

ניתן לראות שלטים אלו גם בבתי הספר. שלטים אלו מודיעים לאנשי הצוות ולתמידי בית הספר כי מתקיימת בחינה באותה כיתה.

ניתן להשתמש בשלטי "נא לא להפריע" ("Do not disturb") בחדרים שמאכסנים דברים חפצי ערך, בשביל להרתיע גנבים אפשריים מגניבה.<ref></ref>

== בעיות ==
במקרים מסוימים, הצבת שלט "נא לא להפריע" ("Do not disturb") בדלת חדר בית המלון, יכול להסתיר רצח, התאבדות או פעילות פלילית אחרת.<ref></ref><ref></ref><ref></ref>

ב-2009, השלט "נא לא להפריע" ("Do not disturb") היה אחראי להסתרת היעלמותם של זוג קשישים באוניית תענוגות.<ref></ref>

ב-2017, רוצח ההמונים האמריקאי, סטיבן פאדוק , השאיר שלט "נא לא להפריע" ("Do not disturb") על ידית הדלת בחדר המלון שבו שהה, כשהוא מסתיר 10 מזוודות מלאות ברובים ותחמושת ששימש לביצוע הטבח בסטריפ של לאס וגאס.

== אלטרנטיבות ==
שלט אלקטרוני "נא לא להפריע" ("do not disturb") בבית מלון ב[[מיאמי. המנורה האדומה המוארת מהווה איתות לצוות המלון.]]
ישנם בתי מלון שמשתמשים באמצעים טכנולוגיים חדישים, ולא משתמשים בשלטים הרגילים, כמו שימוש בכפתור פרטיות, שבו ניתן ללחוץ מתוך החדר.<ref></ref>

== פרסום ==
בתי מלון משתמשים בשלטי "נא לא להפריע" ("Do not disturb") כדרך למתג את עצמם ולספק פרסום זול.<ref></ref><ref></ref>

ב-2007, רשת המלונות Embassy Suites by Hilton ערכה תחרות שאיפשרה לציבור לעצב את שלטי "נא לא להפריע" ("Do not disturb"), שיוצגו בכל חדרי בתי המלון.<ref></ref> הזוכה בתחרות הוכרז ב-2008.<ref></ref>

ניתן לראות שלטים אלו ככלי פרסום להפצת פרסומת מודפסת לבתי מגורים. אחד מהיתרונות של פרסום מסוג זה על פני דיוור ישיר מסורתי הוא שהפרסומת מקבלת, בדרך כלל, יותר חשיפה פרסומית.<ref></ref>

צורת פרסום זו מהווה סיכון ביטחוני עבור התושבים מפני שהיא מסמנת דלת כבלתי מנוצלת. בחלק מהערים בעולם, צורת פרסום זו מפרה את התקנון, והחברה עלולה לספוג קנס. צורת פרסום זו עלולה גם לפגוע במוניטין החברה.

פרסום מסוג זה מסייע את החברות בהגדלת המודעות לאותן חברות. בדרך כלל, שיטת פרסום זו עשויה להיות חסכונית יותר כאשר משתמשים בטכנולוגיה של ימינו.<ref></ref>

== משמעויות נוספות ==
אלמנט ממשק המשתמש של "doorhanger" ב-[[Firefox 85, "תלוי" על סרגל החיפוש.]]
בתכנון ממשק משתמש למחשב, הודעת "doorhanger" היא מעין פופ אפ ש-"נתלה", בדרך כלל בסרגל הכלים, מרכיב ממשק משתמש אחר.<ref>See [http://bsdpower.com/modern-design-abominations-firefox-doorhanger-notifications/ here] for an example.</ref>

== קישורים חיצוניים ==

* [http://www.freewebs.com/dndcollector/ אוסף שלטי "נא לא להפריע" ("Do not Disturb")]

== הערות שוליים ==

*
קטגוריה:שלטים
קטגוריה:פרטיות
יחסי אוסטריה–אלג'יריה

שר החוץ האוסטרי [[אלכסנדר שלנברג (מימין) נפגש עם מקבילו האלג'יראי אחמד עטאף בווינה, 2024]]
יחסי אוסטריה–אלג'יריה הם יחסי החוץ בין אוסטריה לאלג'יריה.

== סקירה כללית ==
בנוסף להרחבת היחסים הפוליטיים והכלכליים עם מדינות צפון אפריקה, ובכלל זה אלג'יריה, אוסטריה מייחסת חשיבות רבה למחויבות ושיתוף הפעולה של האיחוד האירופי עם מדינות אלו. האיחוד האירופי תומך במדינות צפון אפריקה במסגרת מדיניות השכנות האירופית כלפי השכנים מדרום, כלומר במסגרת "השותפות עם דרום הים התיכון לדמוקרטיה ושגשוג משותף".

בשנת 2018 הסתכם סך המסחר בין המדינות ב-258 מיליון אירו.

== נציגויות דיפלומטיות ==
* אוסטריה מחזיקה באלג'יריה שגרירות באלג'יר.
* אלג'יריה מחזיקה באוסטריה שגרירות בווינה.

== קישורים חיצוניים ==

== הערות שוליים ==
היפורתודוס אוקטופסכיאטוס

היפורתודוס ספטמפסכיאטוס (שם מדעי: Hyporthodus octofasciatus) הוא מין של דג גרם ממשפחת הדקריים ותת-משפחת הדקרים, המצוי באוקיינוס ההודי ובמערב האוקיינוס השקט סביב האזור האינדו-פסיפי שבין חופי דרום אפריקה וסומליה, מפרץ עדן ומזרחה לעבר חופי הודו, דרום-מזרח אסיה ועד לקוריאה, יפן, טאיוואן, איי פאראסל ואיי ספראטלי וכן לחופי מזרח וצפון אוסטרליה, ניו זילנד ואיי מרקיז. הדג מצוי בעומקים של 80 עד 480 מטרים.

==תיאור==
דג גדול זה הוא קרובו של המין היפורתודוס ניגריטוס והוא יכול להגיע לאורך 130 ס"מ ולמשקל 80 ק"ג ויכול להגיע בטבע לגיל 65 שנים. הסנפירים שלו רחבים ומעוגלים והגוף עגלגל בגוונים חומים עם סנפירים חומים כהים ובעל פסים בהירים לאורכו.

אורח חייו של מין זה לא נחקרו מספיק בטבע והוא ידוע בעיקר מזיהויים של חוקרים. לפי ארגון IUCN דג זה הוא מין "ללא חשש", אף שהוא לעיתים נתפס למאכל לאורך חופי האוקיינוסים בהם חי.

==קישורים חיצוניים==

== הערות שוליים ==

קטגוריה:דקרים
קטגוריה:מגה-פאונה של האוקיינוס ההודי
קטגוריה:מגה-פאונה של האוקיינוס השקט
קנבוטק

קנבוטק בע"מ היא חברה ציבורית ישראלית בתחום הביוטכנולוגיה, המפתחת מוצרים רפואיים ופתרונות טכנולוגיים לתחום הרפואה המניעתית והרפואה האינטגרטיבית. היא החברה הראשונה בישראל שנכנסה לבורסה דרך פלטפורמת גיוס המונים ולא דרך רכז הנפקה.

== גיוסים והנפקה ==
בשנת 2019 הפכה קנבוטק לחברה מציעה וביצעה את גיוס ההמונים הראשון שלה דרך פלטפורמת פאנדיט בה גויסו 6.3 מיליון שקלים מהציבור. לאחר מכן גייסה בהקצאה פרטית כ-1.1 מיליון שקלים.

באוגוסט 2020 הפכה קנבוטק לחברה הראשונה בישראל שגייסה בגיוס המונים לאחר אישור תשקיף על ידי הרשות לניירות ערך. על בסיס התשקיף גייסה החברה מהציבור דרך פאנדיט 12.8 מיליון שקלים, וכפועל יוצא הפכה לחברה ציבורית שאינה נסחרת.

ביוני 2021 אושרה הצעת המדף של החברה בהתבסס על תשקיף על ידי הרשות לניירות ערך ועל ידי הבורסה, ובמסגרתו גייסה קנבוטק 32 מיליון שקלים ונכנסה למסחר בבורסה בתאריך 25 ביולי 2021 ובכך הפכה לחברה הראשונה בישראל שנכנסת לבורסה דרך פלטפורמת גיוס המונים ולא דרך רכז הנפקה.

== צוות החברה==
החברה הוקמה על ידי אלחנן שקד, מנכ"ל לשעבר של חטיבת מוצרי הצריכה של Perrigo, ד"ר דב מלמד, מומחה בפיתוח תרופות, יואב רוטלר, סמנכ"ל הכספים של החברה ושראל חן-טוב, מנכ"ל קבוצת BioPharmax.

בצוות הפיתוח הרפואי שותפים האונקולוגית, פרופסור תמר פרץ, הפיזיולוג פרופסור יובל חלד, הביולוג פרופסור פואד פארס יחד עם בנו דוקטור באסם פארס, הקרדיולוג פרופסור חיים לוטן ופרופסור סולומון ואסר.

==תחומי העיסוק של החברה==
כל מוצרי החברה מבוססים על שילוב של קנבינואידים וחומרים פעילים מפטריות מרפא. במוצרים שונים משלבים בחברה רכיבים טבעיים נוספים המתאימים לאופי הטיפול.

===רפואת מניעה===
החברה מפתחת פתרונות בתחום הרפואה המונעת וחיזוק המערכת החיסונית.

===מוצרים אינטגרטיביים===
שמונה פורמולות המשלבות פטריות מרפא וקנאביס רפואי. הפורמולות נועדו להשתלב בטיפול של חולי הסרטן על מנת להביא לטיפול רפואי יעיל יותר, להפחית תופעות ולהקל ולשפר את חיי המטופלים. החברה גם מבצעת ניסויים כדי לבחון את יעילות המוצרים בעיכוב הצמיחה והתפשטות הגידול הסרטני.
=== תרופה בוטנית לסרטן הלבלב והמעי הגס ===
לקנבוטק זכויות שימוש בלעדיות בפטריה בשילוב עם קנבינואידים מצמח הקנאביס. בהתבססות על מחקר של פרופסור פואד פארס על פטריית מרפא ייחודית, מפתחת החברה תרופה בוטנית לסרטן הלבלב וסרטן המעי הגס.

== קישורים חיצוניים ==
* 

==הערות שוליים==

קטגוריה:חברות ישראליות בתחום הקנאביס
קטגוריה:חברות הנסחרות בבורסה לניירות ערך בתל אביב
היפורתודוס ארגסטולריוס

היפורתודוס ארגסטולריוס (שם מדעי: Hyporthodus ergastularius) הוא מין של דג גרם ממשפחת הדקריים ותת-משפחת הדקרים, המצוי בדרום-מערב האוקיינוס השקט סביב חופי אוסטרליה בין שונית המחסום הגדולה שממזרח לקווינסלנד עד לניו סאות' ויילס.

מין זה הוא קרוב של המין היפורתודוס אוקטופסכיאטוס, המבלבל איתו לעיתים ובעבר היה שייך לסוג דקר. הוא יכול להגיע לאורך מרבי של 157 ס"מ ומשקל של 66 ק"ג, אף שנטען שהוא יכול להגיע לאורך של 180 ס"מ ומשקל של מעל 100 ק"ג. דג זה הוא גדול ושרירי בעל ראש גדול עם לסתות נוקשות מותאמות לבליעת מזון במהירות והוא בעל סנפיר גבי פרוק וזקור, סנפירי שת זקורים וקוצניים וזנב עגלגל. צבעו חום-אפרפר עד ורוד-אפור והסנפירים כהים יותר. לאורך הלסת העליונה עובר פס שחור דק דמוי שפם.

זהו דג טורף השוכן בשוניות אלמוגים בעומק 35 עד 350 מטרים מתחת פני הים. הוא ניזון ממארב מוסווה של דגים אחרים וסרטנים אותם הוא בולע במהירות בעזרת פיו הגדול. הוא נידוג באופן מסחרי כדג מאכל לאורך החופים בהם הוא חי אך לא ידוע על קרבתו לסיכון עקב כך.

==קישורים חיצוניים==

== הערות שוליים ==

קטגוריה:דקרים
קטגוריה:מגה-פאונה של האוקיינוס השקט
דקר רחב-פס

דקר רחב-פס (שם מדעי: Epinephelus latifasciatus) הוא מין דג גדול ממשפחת הדקריים, החי במימי האזור האינדו-פסיפי. הוא תואר לראשונה ב-1843 בידי הזואולוג הגרמני קונרד יאקוב טמינק ותלמידו הרמן שלגל .

==תיאור==
דקר זה מצוי לאורך האוקיינוס ההודישבין הים האדום, המפרץ הפרסי ומפרץ עומאן דרך הודו וסרי לנקה ועד לאוסטרליה המערבית וכן באוקיינוס השקט שלחופי יפן וטאיוואן. לרוב הוא מצוי לאורך מדפים יבשתיים ולא לאורך איים מבודדים והוא מצוי בעומק 20 עד 230 מטרים סביב קרקעית חולית או בשוניות אלמוגים.

הדקר מגיע לאורך ממוצע של 70 ס"מ אך יכול להגיע גם לאורך 137 ס"מ ולמשקל מתועד של 58 ק"ג. הוא בעל גוף גדול בצבע חום אפרפר ועליו פסים בהירים אופקיים בעלי שוליים שחורים ועליהם נקודות בהירות. הצעירים בעלי גוני אפור-לבנדר או חום בהיר עם פסים בהירים דומים והסנפירי כהים. סנפיר הגב גדול ופרוק והוא יוצר רעמה עד לסנפירי השת והזנב. הזנב בעל אונות מעוגלות והראש גדול עם לסתות חזקות.

מין זה נתפס למאכל לאורך שווקים במזרח אסיה ונפוץ גם לאורך חופי הודו והמפרץ הפרסי, אך שם הוא לא נידוג באופן מסחרי אלא כנראה נתפס כשלל לוואי של רשתות. הוא לא מצוי בסכנת הכחדה בטבע.

==קישורים חיצוניים==

== הערות שוליים ==

קטגוריה:דקרים
קטגוריה:מגה-פאונה של האוקיינוס ההודי
קטגוריה:מגה-פאונה של האוקיינוס השקט
קטגוריה:בעלי חיים שתוארו ב-1843
תומאס פינקה

תומאס פינקה (6 בינואר 1561 - 24 באפריל 1656) היה מתמטיקאי ופיזיקאי דני, ופרופסור באוניברסיטת קופנהגן במשך יותר מ -60 שנה.

== ביוגרפיה ==
תומאס ג'ייקובסן פינקה נולד בפלנסבורג בשלזוויג. הוא היה בנם של חבר המועצה ג'ייקוב פינקה ואנה טורסמד. הוא סיים את לימודיו בבית הספר היסודי בפלנסבורג. משנת 1577 למד חמש שנים באוניברסיטת שטרסבורג מתמטיקה, רטוריקה ולימודי פילוסופיה אחרים. בשנת 1590 הוא הפך לפרופסור למתמטיקה באוניברסיטת קופנהגן. בשנת 1603 קיבל גם תואר פרופסור לרפואה.

ההישג המשמעותי ביותר שלו נמצא בספרו Geometria rotundi (1583), בו הציג את השמות המודרניים של הפונקציות הטריגונומטריות המשיק והסקאנט.<ref></ref><ref></ref>
Geometriae rotundi libri XIIII, 1583
== חיים אישיים ==
הוא היה נשוי לאיבריה יונגסדטר אייברס (1574–1614). בנו ג'ייקוב פינקה (1592–1663) היה פרופסור לפיזיקה. בנותיו התחתנו עם המדען קספר ברתולין האב (1585–1629), הבוטנאי יורגן פירן (1581–1628), ההיסטוריון אולה וורם (1588–1654) והתאולוג הנס ברוכמנד (1594-1630).<ref></ref>

תומאס פינקה נפטר ב-24 באפריל 1656, ונקבר בכנסיית Vor Frue Kirke בקופנהגן.

== קישורים חיצוניים ==

* [http://galileo.rice.edu/Catalog/NewFiles/fink.html תומאס פינקה -] ביוגרפיה
* [https://www.encyclopedia.com/science/dictionaries-thesauruses-pictures-and-press-releases/fink-fincke-thomas תומאס פינק -] באתר [https://www.encyclopedia.com/ Encyclopedia]
* [https://books.google.co.il/books?id=lH8_zQEACAAJ&dq=inauthor:%22Thomas+Fincke%22&hl=iw&sa=X&redir_esc=y Google Boos]

== הערות שוליים ==

קטגוריה:פיזיקאים דנים
קטגוריה:בוגרי אוניברסיטת קופנהגן
קטגוריה:מתמטיקאים דנים
קטגוריה:סגל אוניברסיטת קופנהגן
קטגוריה:ילידי 1561
קטגוריה:נפטרים ב-1656
אברהם ישכר בער איזקסון

רבי אברהם ישכר בער (בערל) איזקסון (כ"ו בניסן תרנ"ד - סיון תש"ד) היה רבה של פוינילה דה סוב מונטה, רומניה ופעיל ציוני.

==קורות חיים==
נולד לרבי שלמה איזקסון, רבה של רומאן, ולסימא רייזל, בתו של רבי מאיר מקרעטשניף. אחיו הצעיר היה רבי מאיר איזקסון, לימים האדמו"ר מרומאן. נשא לאשה את מרים פעסיל, בתו של רבי ישראל חיים פרידמן מחבר הספר 'ליקוטי מהרי"ח'. בין 1918 ל-1920 עמד בראשות ישיבה שהקים ברומאן. בשנת ה'תרפ"ד (1923/1924) נבחר לרבה של קהילת חסידי קאסוב בפוינילה דה סוב מונטה, לצידו של רבי ברוך הגר שהיה רבם של חסידי ויז'ניץ בעיירה. על אף המתיחות בין החסידויות, בעיירה עצמה לא הייתה מחלוקת והקשרים בין הרבנים היו טובים. בשנת ה'תרצ"ד (1933/1934) החל לעורר את יהודי מרמורש לעלות לארץ ישראל והקים לשם כך אגודה ציונית חרדית. רבי אברהם נסע לפריז כדי להיפגש עם הברון רוטשילד ולגייסו לטובת האגודה שהקים, כמו כן נפגש גם עם נציגי פיק"א.
בי"ב בסיון תרצ"ג (1933) כינס ועידה של האגודה ובה השתתפו רבי יקותיאל יהודה טייטלבוים, הרב דוד שפרבר ודוקטור יוסף פישר.
חרף ההתנגדות לציונות בקרב החוגים החרדיים אז, קיבל הרב איזקסון את ברכותיהם של רבי ישראל הגר, רבי חיים הגר (השני) מקוסוב ורבי יואל טייטלבוים שאף כתב לאגודה שבראשותו מכתב תמיכה.

באייר ה'תרצ"ה (1935) עלו למעלה ממאתיים תושבי מרמרוש לארץ והתיישבו ברחובות ובראשון לציון. בסיוון של אותה שנה ביקר בארץ ישראל ופעל מול הסוכנות היהודית לארגון עליית שאר יהודי מרמורש ולקליטתם של העולים הטריים. קליטתם של עולי מרמרוש בארץ נתקלה בקשיים גדולים, ולאחר כשלוש שנים חזרו חלק מהעולים ובהם הרב איזקסון לארץ מוצאם.

הרב איזקסון נספה באושוויץ בחג השבועות ה'תש"ד, יוני 1944.

==צאצאיו==
ילדיו הם ישראל חיים - נספה בילדותו בשואה
, ויחיאל יהודה - רבה של שכונת אחוזה בחיפה ורב בלוס אנג'לס.

==לקריאה נוספת==
* איזאקזון, אברהם ישכר דב, באנציקלופדיה של הציונות הדתית.
* יהודה שוורץ, מורשת רבני הונגריה, עמוד 279, חדרה, (חסר שנת דפוס).

==קישורים חיצוניים==
* .
* 

==הערות שוליים==

קטגוריה:רבנים רומנים
קטגוריה:פוינילה דה סוב מונטה: רבנים
קטגוריה:פעילים ציונים ברומניה
קטגוריה:אנשי העלייה החמישית
קטגוריה:יורדים מארץ ישראל
קטגוריה:רבנים שנספו במחנה ההשמדה אושוויץ
קטגוריה:רומנים שנולדו ב-1894
היורשים: החתונה המלכותית

היורשים: החתונה המלכותית (באנגלית: Descendants: The Royal Wedding) הוא סרט ספיישל טלוויזיוני מונפש מקורי, שעלה לשידור בארצות הברית בערוץ דיסני ב-13 באוגוסט 2021. בישראל הספיישל שודר בדיבוב עברי בערוץ דיסני ישראל ב-7 בינואר 2022.

==תקציר העלילה==
לאחר אירועי "היורשים 3"; כשהם מלווים על ידי חבריהם הקרובים ובני משפחתם, המלך בן ומאל מתכוננים לקראת יום נישואיהם, אך עד מהרה השניים מגלים שהחתונה נתונה לסכנה מצדו של האדס, אביה המנוכר של מאל, שמאיים להרוס את סופם המאושר של הזוג.

==צוות המדבבים המקורי==
===היורשים===
* דאב קמרון – מאל, בתם של מליפיסנט והאדס וארוסתו של בן.
* מיטשל הופ – המלך בן, בנם של בל והחיה וארוסה של מאל.
* סופיה קרסון – איווי, בתה של המלכה הרעה.
* בובו סטיוארט – ג'יי, בנו של ג'אפר.
* צ'יינה אן מקליין – אומה, בתה של אורסולה.
* שרה ג'פרי – אודרי, בתם של הנסיכה אורורה והנסיך פיליפ ונכדתה של המלכה לאה.
* ג'דדיה גודאייקר – צ'אד מקסים, בנם של סינדרלה והנסיך מקסים.
* בראנה דאמיקו – ג'יין, בתה של הפיה הסנדקית.
* אנה קאת'קארט – דיזי טרמיין, בתה של דריזלה טרמיין, אחותה החורגת של סינדרלה, ונכדתה של ליידי טרמיין.

===הגיבורים והנבלים===
* דן פיין – החיה, בעלה של בל ואביו של המלך בן.
* קיגן קונור טרייסי – בל, אשתו של החיה ואמו של המלך בן.
* מלאני פאקסון – הפיה הסנדקית, אמה של ג'יין.
* שאיין ג'קסון – האדס, אל השאול והמתים ואביה המנוכר של מאל.
* פיי מאטה – מליפיסנט, גרושתו של האדס ואמה של מאל, שעוד נותרה בצורתה החדשה כלטאה.
* ג'ק ונטורו – פיין, עוזרו הלא-יוצלח של האדס.
* ראיין גרסיה – פאניק, עוזרו הלא-יוצלח של האדס.
===אחר===
* בובי מויניהן – דאג הכלב, כלב המחמד של קרלוס דה ויל.

==הפקה==
===פיתוח===
ב-12 במרץ 2021, הודיע ערוץ דיסני לראשונה על פיתוח והפקת ספיישל טלוויזיוני מיוחד, שעלילתו תתקיים לאחר אירועי הסרט "היורשים 3" ותתמקד ביום נישואיהם של המלך בן ומאל. עם ההודעה על הפקת הספיישל, נמסר כי הספיישל יעלה לשידור במהלך קיץ 2021, וכי הוא יוקדש לזכרו של קמרון בויס ועלילתו תסביר את היעדרותו של קרלוס דה ויל (אותו גילם בויס) מהחתונה המלכותית.

בהודעה שנמסרה על ידי גארי מארש, נשיא ומנהל הקריאייטיב הראשי של חטיבת הטלוויזיה של דיסני, נאמר כי צוות הפיתוח וההפקה, כמו גם הבכירים על הפקת התוכן עבור ערוץ דיסני, מקווים כי הספיישל הטלוויזיוני ישמש כגשר בין טרילוגיית הסרטים המקוריים לבין פרק חדש בזיכיון "היורשים", שיתמקד בסיפורים חדשים ומקוריים.
===ליהוק===
עוד נמסר עם ההודעה הראשונית על פיתוח והפקת הספיישל, כי צוות השחקנים שהשתתף בטרילוגיית הסרטים המקוריים – דאב קמרון, מיטשל הופ, סופיה קרסון, בובו סטיוארט, צ'יינה אן מקליין, שרה ג'פרי, ג'דדיה גודאייקר, בראנה דאמיקו, אנה קאת'קארט, דן פיין, מלאני פאקסון ושאיין ג'קסון – ישובו לדבב את דמויותיהם עבור הספיישל.

==שידור==
ב-2 ביולי 2021, אושר כי הספיישל הטלוויזיוני יעלה לשידור בערוץ דיסני ב-13 באוגוסט 2021, לאחר שידור הסרט המקורי "ספין".

בישראל הספיישל שודר בדיבוב עברי בערוץ דיסני ישראל ב-7 בינואר 2022.

==קישורים חיצוניים==

==הערות שוליים==

קטגוריה:סרטי פנטזיה אמריקאיים
קטגוריה:סרטי טלוויזיה אמריקאיים
קטגוריה:ערוץ דיסני: סרטי מקור
קטגוריה:סרטים מוזיקליים אמריקאיים
קטגוריה:סרטי קומדיה אמריקאיים
קטגוריה:סרטי המשך אמריקאיים
קטגוריה:סרטי קרוס-אובר
קטגוריה:ספיישלים טלוויזיוניים אמריקאים
יחסי איטליה–אלג'יריה

יחסי איטליה–אלג'יריה הם יחסי החוץ בין הרפובליקה הדמוקרטית העממית של אלג'יריה לרפובליקה של איטליה.

לשתי המדינות יש קשר חזק, והחלק הצפוני של אלג'יריה כיום היה בעבר טריטוריה של האימפריה הרומית אשר הייתה במקור בשטחי איטליה של ימינו. כמה אתרים היסטוריים באלג'יריה הם עדות לתקופה ההיא, כמו האתרים הארכאולוגיים של ג'ימילה ותיפאזה שהוכרזו על ידי אונסק"ו כאתרי מורשת עולמית. בשל מורשות היסטוריות, יחסי איטליה ואלג'יריה נתפסים כחשובים ליציבות באזור.<ref></ref>

שתי המדינות חברות באיחוד מדינות הים התיכון.

== היסטוריה ==
לאחר שסיפחה האימפריה הרומית את קרתגו, ששלטה גם בצפון אלג'יריה, הממשל הרומי פיתח ממסד תרבותי חזק בשטחי אלג'יריה, שנותר מורגש היטב באלג'יריה כיום.

במהלך הכיבוש הצרפתי של אלג'יריה הגיעו מתיישבים איטלקים-צרפתים כחלק מהשליטה הקולוניאלית הצרפתית באלג'יריה אשר הפכו לחלק מאוכלוסיית הפייה-נואר, והם פיתחו השפעה תרבותית משמעותית על החברה האלג'ירית. הם נאלצו לעזוב באלימות עם עצמאותה של אלג'יריה בשנת 1962.

== יחסים מודרניים ==
איטליה הייתה תומכת חזקה ביציבותה של אלג'יריה לאחר עשור של מלחמת האזרחים האלג'יראית, וסיפקה מודיעין לממשלת אלג'יריה במלחמתה באסלאמיסטים.

לטענת ראש ממשלת איטליה מתאו רנצי, היחסים בין איטליה לאלג'יריה הם יחסים "אסטרטגיים".<ref></ref>

איטליה ואלג'יריה פעלו להעמקת הקשר בין שתי מדינות, בעיקר שיתופי פעולה כלכליים ואנרגיה.<ref></ref><ref></ref><ref></ref>

== נציגויות דיפלומטיות ==
* אלג'יריה מחזיקה באיטליה שגרירות ברומא.
* איטליה מחזיקה באלג'יריה שגרירות באלג'יר.

== הערות שוליים ==
ישיבת ההסדר קריית גת

ישיבת ההסדר קריית גת היא ישיבת הסדר, שנוסדה בשנת תשס"ו (2007) על ידי הרב שלמה לוי, ונמצאת בקריית גת. בראשות הישיבה עומד הרב שמעון פרץ.

== היסטוריה ==
הישיבה נוסדה בשנת ה'תשס"ו בקריית גת על ידי הרב שלמה לוי.

בשנת תשע"ה מינה הרב שלמה לוי את הרב שמעון פרץ לתפקיד ראש הישיבה. במקביל התמנה הרב לוי לנשיא הישיבה.

לאחר פטירתו של הרב אלישע וישליצקי הוקם גמ"ח המחלק סלי מזון למשפחות נזקקות בעיר. סמוך לישיבה נמצאת קהילת "באר אורה", המורכבת בעיקר מבוגרי הישיבה, ובראשה עומד ראש הישיבה.

בתחילה מוטו הישיבה היה "תורה עם נשמה", ולאחר מכן הוא השתנה ל"תורה עם אהבה".

==דרכה של הישיבה==
הישיבה מדגישה את עבודת ה' ולימוד תורה מתוך אהבת ה', אהבת עם ישראל, ואהבת תורה.

בישיבה נבנתה תוכנית לימוד הנקראת "יסודות", הבנויה על לימוד תנ"ך, משנה, גמרא, הלכה ואמונה בשיעור א'.

== ספרי הישיבה ==

הישיבה מוציאה לאור את ספרי ראש הישיבה, הרב שמעון פרץ, וספרים נוספים, בהם:
* רשפי דת (תשס"ב) - חידושים ועיונים בתורה על פי יסודות חז"ל והמפרשים (שני כרכים).
* חיי אורה - אסתר (תשס"ט) - חידושים ועיונים במגילת אסתר.
* חיי אורה - רות (תשס"ט) - חידושים ועיונים במגילת רות.
* ואהבת (תשע"ב) - מהות אהבת ישראל ודרכים להשגתה.
* להודות ולהלל - חנוכה - (תשע"ו) - מאמרים ושיחות על חג החנוכה ומצוותיו, וביאור מעמיק לתפילת על הניסים.
* להודות ולהלל - פורים (תשע"ז) - מאמרים ושיחות על חג הפורים ומצוותיו
* ירושלים של זהב (תשע"ז) - סיפור חייו של ר' עקיבא, מותו מעשיו ומרד בר כוכבא.
* ובתורתו יהגה (תשע"ט) - עיונים וחידושים בסוגיות בבבא מציעא ובבבא קמא.
* כולנו כאחד (תשע"ט) - בניין מידת האהבה והעצמת הקשר הזוגי.
* קדיש (תשפ"א) - התעמקות בקדיש וביאור מילולי ורעיוני שלו.
* מועדי קדשך - יום כיפור (תשפ"א) - יום כיפור בתקופת המקדש.
* מועדי קדשך - ראש השנה וצום גדליה (תשפ"ב) - ראש השנה, ימי התשובה ותקיעה בשופר.
* מועדי קדשך - סוכות (תשפ"ב) - מהות חג הסוכות שמיני עצרת ושמחת תורה.
* להודות ולהלל - יום העצמאות ויום ירושלים (תשפ"ב) - בירורים הלכתיים ורעיוניים בימים קדושים אלו
* להודות ולהלל - פסח (תשפ"ב) - מאמרים ושיחות לחג הפסח וביאור להגדה של פסח
* חטא העגל ופרה אדומה (תשפ"ב) - פרה אדומה ותיקון העולם שבה, התעמקות בסוד הטהרה.
* אורות המלחמה (תשפ"ב) - ביאור לאורות המלחמה של מרן הראי"ה.
* מלחמת הדעות והאמונות (תשפ"ב) - ביאור למאמר בשם זה של מרן הראי"ה.
* ואת רוחי אתן בקרבכם (תשפ"ג) - שיחות הרב אלישע וישילצקי.

== הערות שוליים ==

קריית גת
ישיבה
דקר מגניסכוטוס

דקר מגניסכוטוס (שם מדעי: Epinephelus magniscuttis) הוא מין דג גדול ממשפחת הדקריים, החי במימי האוקיינוס ההודי ומזרח האוקיינוס השקט באזורים הטרופיים של האזור האינדו-פסיפי. דקר זה לא נחקר הרבה והוא תואר בשנת 1863 כשהוא משויך לסוג הגדול דקר.

מין דקר זה יכול להגיע לאורך 150 ס"מ ולמשקל מרבי של 50 ק"ג בזכרים, הגדולים יותר מהנקבות. הוא בעל סנפירים פרוקים כהים ובעל קשקשים ורודים-בהירים המנומרים בנקודות שחורות לאורך הגוף. ראש הדקר גדול עם עיניים שחורות גדולות ולסתות בולטות רחבות, כשהלסת התחתונה מכילה שני זוגות שיניים.

הדקר מצוי בטבע בימים טרופיים ונצפה במימי קוואזולו-נטאל שבדרום אפריקה, מוזמביק, ראוניון, מאוריציוס, הודו, המפרץ הפרסי, קלדוניה החדשה, הפיליפינים, גינאה החדשה, שונית המחסום הגדולה שבאוסטרליה, פיג'י וטונגה. הוא חי בעומק של 50 עד 300 מטרים סביב שוניות ושוניות אלמוגים וכן לאורך חופים חוליים או בוציים והצעירים חיים במים רדודים מאוד קרוב לחוף. זהו דג טורף הניזון מדגים אחרים, רכיכות וסרטנים שהוא תופס ממארב.

הדקר נידוג לאורך תחומי מחייתו ומצב שימורו בטבע הוא ללא חשש.

==קישורים חיצוניים==

== הערות שוליים ==

קטגוריה:דקרים
קטגוריה:מגה-פאונה של האוקיינוס ההודי
קטגוריה:מגה-פאונה של האוקיינוס השקט
קטגוריה:בעלי חיים שתוארו ב-1863
דקר צ'בוודי

דקר צ'בוודי (שם מדעי: Epinephelus chabaudi) הוא מין דג גרם ממשפחת הדקריים, החי במימי האוקיינוס ההודי ממזרח אפריקה שבין סומליה וקניה ודרומה עד מוזמביק וקוואזולו-נטאל שבדרום אפריקה ונצפה גם בהודו, עומאן ואיי סיישל. לרוב הוא מצוי לאורך שוניות אלמוגים וקרקעית סלעית בעומק 9 עד 400 מטרים מתחת פני הים. הצעירים מצויים בקרבת החוף לאורך מנגרובים, לגונות ואף בשפכי נהרות.

דקר זה יכול להגיע לאורך של 137 ס"מ ולמשקל 55 ק"ג, אך נפוץ יותר באורך 70 ס"מ. הוא בעל גוף עגלגל מוארך בצבע ורדרד-אפרפר ולרוב ללא כתמים. הצעירים בעלי צבע חום-אפרפר עם פסים כהים ועם כתם שחור בתחילת הזנב. הוא בעל לסתות גדולות, סנפיר גבי גדול ופרוק היוצר רעמה עד סנפירי השת וסנפירי חזה קצרים ומעוגלים. 

מין זה אורב לטרף של דגים אחרים, רכיכות כמו תמנוניים וסרטנים לאורך האלמוגים או השוניות וחוטף אותם במהירות בפיו. הוא נידוג לאורך תחומי מחייתו למאכל. 

==קישורים חיצוניים==

== הערות שוליים ==

קטגוריה:דקרים
קטגוריה:מגה-פאונה של האוקיינוס ההודי
קטגוריה:בעלי חיים שתוארו ב-1861
דקר דיימלי

דקר דיימלי (שם מדעי: Epinephelus daemelii) הוא מין דג גדול ממשפחת הדקריים, החי במערב האוקיינוס השקט שלחופי ניו זילנד ודרום אוסטרליה סביב ניו סאות' ויילס.

==תיאור==
מין דקר זה יכול להגיע לאורך של מעל 200 ס"מ ולמשקל 68 ק"ג, אך לרוב הוא קטן יותר. הוא בעל גוונים אפורים-כהים עד חום ובעל פסים חומים כהים מקווקוים לאורכו בפלג הגוף העליון. הראש גדול ושחור והסנפירים קטנים ומעוגלים כשסנפיר הגב קצר ופונה לכיוון הזנב השרירי. אצל דקר זה חלה דיכוגמיה אצל נקבות באורך 100 עד 110 ס"מ, סביב גיל 20 או 30 אשר הופכות לזכרים.

זהו מין שוכן בחופים סלעיים קרוב לקרקעית או סביב כרי אצות לאורך החופים עד לעומק 50 מטרים. הוא ניזון מדגים או מסרטנים שהוא תופס ממארב. 

הדקר נידוג כדג מאכל לאורך חופי ניו זילנד וניו סאות' ויילס אך האוכלוסיות שסביבם החלו להיכחד עקב דיג יתר בחניתות ועקב הרגלי הרבייה המאוחרים של המין וכן קרבתו לחופים. כיום הוא מין מוגן באוסטרליה האסור בדיג כלל.

==קישורים חיצוניים==

== הערות שוליים ==

קטגוריה:טקסונים שתוארו בידי אלברט גינטר
קטגוריה:דקרים
קטגוריה:מגה-פאונה של האוקיינוס השקט
קטגוריה:בעלי חיים שתוארו ב-1876
קרישנה צ'נדרה בהטצ'ריה

קרישנה צ'נדרה בְּהָטָצָ'רְיָה (בבנגלית: কৃষ্ণ চন্দ্র ভট্টাচার্য ; באנגלית Krishna Chandra Bhattacharya או בראשי תיבות KCB; {{כ}}12 במאי 1875 – 11 בדצמבר 1949) היה פילוסוף הודי משפיע שפעל באוניברסיטת כלכותה. בהטצ'ריה היה ידוע בשיטת "הפרשנות הקונסטרוקטיבית" (constructive interpretation) באמצעותה שאלות ובעיות שנוסחו בשיטות של פילוסופיות הודיות עתיקות מנוסחות מחדש כך שניתן ללמוד אותן בהשוואה לסוגיות פילוסופיות מודרניות.<ref></ref> אחת הסוגיות שהעסיקו אותו בבמיוחד הייתה השאלה כיצד התודעה יוצרת יקום חומרי לכאורה. בהטצ'אריה עודד את הרעיון של קוסמופוליטיות מוטמעת, בה שיטות של פילוסופיה הודית עברו תהליך של "מודרניזציה" באמצעות הטמעה מעמיקה ולא באמצעות חיקוי עיוור של רעיונות אירופיים.<ref>https://www.academia.edu/29275455/Freedom_in_Thinking_The_Immersive_Cosmopolitanism_of_Krishnachandra_Bhattacharya_2017_</ref>
הפילוסוף הישראלי דניאל רוה כתב אודותיו:

== ראשית חייו ==
קרישנה צ'נדרה בהטצ'ריה נולד בסרמפורה במשפחה של חוקרי סנסקריט. בהטיצ'ריה למד בבית ספר מקומי. לאחר שעבר את בחינת הבגרות בשנת 1891 הוא עבר למכללת הנשיאות , שהייתה קשורה אז לאוניברסיטת כלכותה.<ref name="Lal1978 detailed bio"></ref>

== ביבליוגרפיה חלקית ==

<div class="mw-content-ltr">
* Studies in Sankhya Philosophy
* Studies in Philosophy
* Studies in Vedantism
* Implications of Kant's Philosophy (translation of Kantadarsaner Tatparyya)
* The Subject as Freedom
* Search for the Absolute in Neo-Vedanta</div>

== קישורים חיצוניים ==

== הערות שוליים ==

קטגוריה:ילידי 1875
קטגוריה:נפטרים ב-1949
ממשלת האיטי

ממשלת האיטי היא הרשות המבצעת של האיטי. בראשות הממשלה עומד ראש הממשלה, וחברים בה שרים.

ראש הממשלה נבחר על ידי הנשיא, ושרי הממשלה נבחרים על ידי ראש הממשלה.

== משרדי הממשלה ==
* משרד התכנון ושיתוף פעולה חיצוני
* המשרד לאיכות הסביבה
* משרד הביטחון
* משרד המסחר והתעשייה
* משרד החינוך הלאומי והכשרה מקצועית
* משרד הכלכלה והאוצר
* משרד המשפטים והביטחון הציבורי
* משרד התקשורת
* משרד התיירות
* משרד החקלאות, משאבי הטבע ופיתוח הכפר
* משרד הרווחה והעבודה
* משרד הפנים והקהילות הטריטוריאליות
* משרד הבריאות
* משרד החוץ
* משרד העבודות הציבוריות, התחבורה והתקשורת
* משרד הנוער והספורט
* משרד התרבות
* המשרד למעמד וזכויות האישה
* משרד התושבים הזרים
* המשרד לתוכניות חברתיות ופרויקטים של הממשלה (הועבר לראש הממשלה)

== הערות שוליים ==

האיטי
קטגוריה:האיטי: פוליטיקה
Lento (שיר של לורן חורגי וטייני)

"Lento" הוא סינגל שהוקלט על ידי הזמרת-יוצרת האמריקאית לורן חורגי והמפיק המוזיקלי הפורטוריקני טייני . נכון ליולי 2021, הסינגל הושמע למעלה מ-25 מיליון פעמים בספוטיפיי, מה שהופך אותו לאחד משיריה המצליחים ביותר של חורגי ברשת הסטרימינג הזו.

השיר הגיע בשיאו למקום השני במצעד השירים הדיגיטליים הלטיניים.<ref></ref>

== וידאו קליפ ==
הווידאו קליפ של הסינגל, בבימויו של דאוויט נ. מ., הועלה לחשבון היוטיוב של לורן חורגי ב-20 במרץ 2020. נכון ליולי 2021, הווידאו קליפ נצפה למעלה מ-16 מיליון פעמים.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי לורן חורגי
קטגוריה:שירים בספרדית
קטגוריה:שירים באנגלית
קטגוריה:שירים מרובי שפות
קטגוריה:שירים שנכתבו על ידי לורן חורגי
קטגוריה:בלדות פופ
קטגוריה:סינגלים בהוצאת קולומביה רקורדס
ליגת הנשים לפעולה חברתית

ליגת הנשים לפעולה חברתית (בצרפתית: Ligue Féminine d'Action Sociale) היה ארגון נשים בהאיטי, שנוסד בשנת 1934.<ref></ref> הוא הוקם על ידי הסופרג'יסטית המובילה איבון סילבן. הוא מילא תפקיד חשוב למאבק למען זכות הבחירה לנשים, שניתנה לבסוף בשנת 1950.<ref name=":0"></ref>

== היסטוריה ==
הארגון נוסד בשנת 1934. הארגון נאסר על ידי החוק חודשיים לאחר הקמתו. הליגה נתמכה על ידי השמאל הפוליטי בהאיטי ויעדיה כללו: יותר בתי ספר לבנות, שוויון לנשים בדיני משפחה, שכר שווה לנשים, זכויות הצבעה לנשים, איגודי עובדים חופשיים ומשרד עבודה עם לשכת נשים.<ref name=":0" />

=== הקונגרס הראשון של נשות האיטי ===
הקונגרס הראשון של נשות האיטי אורגן על ידי הליגה, והוא התקיים בתאריכים 10-14 באפריל 1950. בקונגרס, נשאה הסופרג'יסטית וחברה הליגה, אליס גארוטי, נאום נלהב לגבי מצב ההשכלה של נשות האיטי. בנאומה, היא אמרה שמתייחסים לנשים "כמו ילדים וחולי נפש". בטקס הסיום של הקונגרס הגישה הליגה רשימה רשמית של דרישותיהן.

==ראו גם==
* המשרד למעמד וזכויות האישה של האיטי
* סולידריות נשות האיטי
* מעמד האישה בהאיטי

==קישורים חיצוניים==

== הערות שוליים ==

קטגוריה:האיטי: ארגונים
קטגוריה:ארגונים פמיניסטיים
קטגוריה:האיטי: היסטוריה
קטגוריה:נשים בהאיטי
ג'מאל מוזלי

ג'מאל מוזלי (באנגלית: Jamahl Mosley; נולד ב-6 באוקטובר 1978) הוא כדורסלן עבר, ומאמן כדורסל אמריקאי. משמש כמאמן הראשי של קבוצת אורלנדו מג'יק מליגת ה-NBA.

==קריירת משחק==
מוזלי נולד במילווקי, ויסקונסין, וגדל בדרום קליפורניה. בין השנים 1997–2001 למד באוניברסיטת קולורדו, ולאורך 4 עונותיו בקבוצת הכדורסל שלה רשם ממוצעים כוללים של 11.4 נקודות ו-6.6 ריבאונדים למשחק.

בין השנים 2001–2005 שיחק לתקופות קצרות בקבוצות מקצועיות ממקסיקו, אוסטרליה, ספרד, פינלנד וקוריאה הדרומית.

==קריירת אימון==
עם פרישתו ממשחק, בשנת 2005, הצטרף מוזלי לצוות האימון של דנוור נאגטס מליגת ה-NBA, בתור "מאמן לפיתוח שחקנים" (Player development coach). בין השנים 2007–2010 שימש בקבוצה כעוזר מאמן מן המניין, תחת המאמן הראשי ג'ורג' קארל.

בשנת 2010 מונה לעוזר מאמן בקליבלנד קאבלירס, וב-4 עונותיו בתפקיד היה עוזרם של המאמנים ביירון סקוט ומייק בראון.

בין השנים 2014–2021 שימש כעוזרו של ריק קרלייל, מאמן דאלאס מאבריקס. החל משנת 2018 היה אחראי על האסטרטגיה ההגנתית של המאבריקס.

לקראת עונת מונה למאמן הראשי של אורלנדו מג'יק, במקומו של סטיב קליפורד.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ויסקונסין: כדורסלנים
קטגוריה:כדורסלני אוניברסיטת קולורדו
קטגוריה:מאמני כדורסל אמריקאים
קטגוריה:מאמני אורלנדו מג'יק
קטגוריה:אמריקאים שנולדו ב-1978
מתאו פסינה

מתאו פסינה (באיטלקית: Matteo Pessina; נולד ב-21 באפריל 1997) הוא כדורגלן איטלקי, המשחק בעמדת הקשר במונצה ובנבחרת איטליה.

==קריירת מועדונים==

פסינה, שהגיע ממחלקת הנוער של עיר הולדתו, מונצה, החל את הקריירה המקצועית שלו בכדורגל בשנת 2014. לאחר עונה בודדת בשורות מועדון זה, הוא עבר למילאן. לעומת זאת, הוא לא זכה לרשום ולו הופעת ליגה אחת במדי הרוסונרי ויצא בהשאלה למספר השאלות בקבוצות כמו לצ'ה, קטניה וקומו.

ב-7 ביולי 2017, פסינה חתם על חוזה באטאלנטה. עם זאת, הוא הושאל בעונתו הראשונה לספציה. ב-26 באוגוסט 2019, פסינה הצטרף להלאס ורונה, גם כן בהשאלה. ב-10 בפברואר 2021, הוא היה אחראי לכיבוש צמד בניצחון 1–3 במסגרת משחק הגומלין בשלב חצי הגמר של הגביע האיטלקי מול נאפולי, ניצחון שהעלה את אטאלנטה לגמר. ב-6 ביולי 2022 חזר לקבוצת נעוריו מונצה והושאל לעונה אחת.

==קריירה בינלאומית==

פסינה זומן לראשונה לסגל נבחרת איטליה הבוגרת על ידי המאמן רוברטו מאנצ'יני בנובמבר 2020, וערך את הופעת הבכורה שלו במדים הלאומיים ב-11 בנובמבר, כאשר נכנס כמחליף בניצחון 0–4 על נבחרת אסטוניה במסגרת משחק ידידות.

ב-28 במאי 2021, פסינה כבש את שערו הראשון במדי האזורי בניצחון 0–7 על נבחרת סן מרינו בדקה ה-74, ואף הוסיף שער נוסף בדקה ה-86.

ביוני 2021, הוא נכלל בסגל הנבחרת המקדים של מאנצ'יני לקראת יורו 2020, אך הוא נותר מחוץ לסגל הרשמי של 26 השחקנים הסופיים לטורניר. לעומת זאת, לאחר פציעה שספג סטפנו סנסי, פסינה זומן כדי למלא את מקומו. הוא ערך את הופעת הבכורה שלו בטורניר זה, כשנכנס כמחליף במשחק השני של איטליה בשלב הבתים מול נבחרת שווייץ ב-16 ביוני, משחק שהסתיים בניצחון 0–3 לזכות האיטלקים. במשחק הבא בשלב הבתים מול נבחרת ויילס, הוא פתח את המשחק כשחקן הרכב, וכבש את השער היחיד במשחק, שהקנה לנבחרתו ניצחון 0–1, תוצאה שהעלתה את איטליה לראשות הבית עם 9 נקודות מתוך 9 אפשריות. ב-26 ביוני, פסינה הבקיע את השער המכריע בהארכה מול נבחרת אוסטריה במסגרת שלב שמינית הגמר, שער שקבע ניצחון איטלקי בתוצאה 1–2, תוצאה שהעלתה את הנבחרת לשלב רבע הגמר.

==תארים==
;נבחרת איטליה
* אליפות אירופה: 2020

==קישורים חיצוניים==

==הערות שוליים==

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:מונצה: כדורגלנים
קטגוריה:כדורגלני מונצה
קטגוריה:כדורגלני מילאן
קטגוריה:כדורגלני לצ'ה
קטגוריה:כדורגלני קטניה
קטגוריה:כדורגלני קומו
קטגוריה:כדורגלני אטאלנטה
קטגוריה:כדורגלני ספציה
קטגוריה:כדורגלני הלאס ורונה
קטגוריה:כדורגלני נבחרת איטליה
קטגוריה:כדורגלני יורו 2020
קטגוריה:איטלקים שנולדו ב-1997
יאקוב פשק

יאקוב פשק (בצ'כית: Jakub Pešek; נולד ב-24 ביוני 1993) הוא כדורגלן צ'כי, המשחק בעמדת הקיצוני בספרטה פראג ובנבחרת צ'כיה.

==קריירת מועדונים==

פשק ערך את משחק הבכורה המקצועי שלו עבור ספרטה פראג בליגה הצ'כית ב-9 בנובמבר 2014, כאשר נכנס כמחליף בדקה ה-90 מול סלובקו, משחק שהסתיים בניצחון חוץ 0–2. בינואר 2015, הוא הושאל לשנתיים לדינמו צ'סקה בודייוביצה, שמימשה את אופציית הרכישה שלו בעונת 2017/18. לעומת זאת, הוא עבר בתום העונה לסלובן ליברץ, שם נשאר שלוש עונות בהם כבש 15 שערים ב-92 משחקים. בתום עונת 2020/21, פשק שב לקבוצה בא התחיל את הקריירה, ספרטה פראג.

==קריירה בינלאומית==

בספטמבר 2020, פשק קיבל את הזימון הראשון שלו לנבחרת צ'כיה למשחק במסגרת ליגת האומות מול נבחרת סקוטלנד ב-7 בספטמבר. הזימון שלו התבצע לאחר שבדיקות הקורונה של שחקני ואנשי הנבחרת, שהיו מעורבים במשחק הקודם מול נבחרת סלובקיה, חזרו חיוביות ועל הנבחרת היה להחליף את כל המעורבים במקרה בשחקנים ואנשי צוות אחרים. פשק הופיע לראשונה במדים הלאומיים באותו המשחק מול סקוטלנד ואף זכה להבקיע את השער הראשון במשחק, שלבסוף נגמר בהפסד בתוצאה 2–1.

==קישורים חיצוניים==

==הערות שוליים==

קטגוריה:כדורגלנים צ'כים
קטגוריה:חלוצי כדורגל צ'כים
קטגוריה:כדורגלני נבחרת צ'כיה
קטגוריה:כדורגלני יורו 2020
קטגוריה:כדורגלני ספרטה פראג
קטגוריה:כדורגלני דינמו צ'סקה בודייוביצה
קטגוריה:כדורגלני סלובן ליברץ
קטגוריה:צ'כים שנולדו ב-1993
ריאליזם נאיבי (פסיכולוגיה)

קיטוב מוטעה כתוצאה מריאליזם נאיבי
ריאליזם נאיבי היא עמדה נפשית בה האדם תופס את מבטו על המציאות כאובייקטיבי, כאשר החולקים עליו טועים או משקרים.

בפסיכולוגיה חברתית, פירוש המושג "ריאליזם נאיבי" הוא תפיסה בה האדם מניח שהוא מפרש את המציאות באופן אובייקטיבי, ועל כן הוא מפרש שאנשים שאינם מסכימים עם דעתו, ודאי עושים זאת בשל אחת משלוש הסיבות: חוסר בידיעות בסיסיות, טיפשות או שוחד והטית האמת ממניעים אישיים.
== מקור והגדרה ==
מושג זה הוגדר על ידי הפסיכולוג לי רוס ושותפו אנדרו וורד.

המושג יושב על גבי שלוש הנחות בסיס:
* אמונה שהמושא מפרש את המציאות באופן אובייקטיבי, ללא הטיות או דעות קדומות.
* הנחה שגם אנשים אחרים, אם יחשפו למידע אליו המושא חשוף, יגיעו למסקנות זהות.
* כתוצאה משתי ההנחות הקודמות, אם אדם לא מסכים עם המושא, יש להניח שאו שהוא איננו חשוף למידע אליו המושא חשוף, או שהוא שוטה, או שהוא משוחד ומשקר ממניעים אישיים.

קטגוריה:פסיכולוגיה חברתית
סולידריות נשות האיטי

סולידריות נשות האיטי (בצרפתית: Solidarite Fanm Ayisyèn) הוא ארגון פמיניסטי הפועל לקידום והגנה על זכויות נשים בהאיטי. הארגון, הוא הארגון הפמיניסטי הגדול ביותר בהאיטי.<ref name=":0"></ref>

הארגון חבר במספר קבוצות לאומיות ובינלאומיות לקידום זכויות נשים ולהגנה עליהן, והשתתפה בכמה פעולות בינלאומיות כגון "צעדת הנשים העולמית" שהתקיימה בשנת 2000.

== היסטוריה ==
עם נפילת משטרו של פרנסואה דובליה בהאיטי בשנת 1986, התחדשה התנועה הפמיניסטית בהאיטי במידה ניכרת. מעל ל-30,000 נשים יצאו לרחובות ב-3 באפריל 1986 בפורט-או-פרנס, בירת המדינה, כדי לדרוש גישה שווה לזכויות יסוד, עבודה ובריאות. התנועה הפמיניסטית הובילה להקמת ארגונים פמיניסטיים רבים במדינה, ו"סולידריות נשות האיטי" היה אחד מהם. הארגון, שנוסד ב-22 בפברואר 1986, נאבק על שחרורן של נשות האיטי מהרחקה וניצול.

לאחר שהצטרפה לארגון בשנת 1987, ליז-מארי דז'אן פעלה להקמת המשרד למעמד וזכויות נשים של האיטי והפכה לשרה הראשונה שלו.

מאז 2017 ראש הארגון היא סבין למור, דוקטור לסוציולוגיה, והיא תכהן בתפקיד זה עד שנת 2022.<ref name=":0" />

==ראו גם==
* המשרד למעמד וזכויות האישה של האיטי
* ליגת הנשים לפעולה חברתית
* מעמד האישה בהאיטי

== הערות שוליים ==

קטגוריה:האיטי: ארגונים
קטגוריה:ארגונים פמיניסטיים
קטגוריה:נשים בהאיטי
אספרק

אספרק (באנגלית: Aspark, ביפנית: 株式会社アスパーク) היא יצרנית מכוניות על חשמליות, שבסיסה באוסקה שבמחוז אוסקה שביפן. היא הוקמה באוקטובר 2005 על ידי מאסאנורי יושידה באוסקה.

== היסטוריה ==
אספרק נוסדה באוקטובר 2005 על ידי איש העסקים מאסאנורי יושידה באוסקה. בשנים שלאחר החלה החברה להתמקד בסיוע ליצרני רכב אחרים בתחום הנדסת הרכב, כמו כן גם לתעשיית האלקטרוניקה. עד מאי 2019 גדלה אספרק ל-25 משרדים ברחבי העולם, העסיקה 3,500 עובדים ומחזור המכירות שלה עומד על 160 מיליון דולר<ref></ref>.

בשנת 2014 החלה אספרק לפתח את מכונית העל הראשונה שלה, אספרק אוול, שמטרתה להשיג ביצועי על ולהתמקד בתחום התאוצה מ-0 ל-100 קמ"ש<ref></ref>. לאחר הצגת האב טיפוס בתערוכת הרכב בפרנקפורט בספטמבר 2017<ref></ref> ולאחר מכן הוצג רשמית בתערוכת הרכב הבינלאומית של דובאי בנובמבר 2019<ref></ref>.

== דגמים ==
* אספרק אוול - מכונית על חשמלית השואפת להיות המכונית המהירה בעולם בתאוצה מ-0 ל-100 קמ"ש.

== קישורים חיצוניים ==

* 
* 
* 

== הערות שוליים ==

*
קטגוריה:יצרני רכב יפניים
קטגוריה:יצרני רכבי ספורט
קטגוריה:יצרני מכוניות חשמליות